CELEX: 32021D1036
Language: lv
Date: 2021-06-22 00:00:00
Title: Komisijas Īstenošanas lēmums (ES) 2021/1036 (2021. gada 22. jūnijs), ar ko attiecībā uz tādas atļaujas turētāju un tā pārstāvi Savienībā, kura dod tiesības laist tirgū no ģenētiski modificētām cukurbietēm H7-1 ražotus produktus, groza Īstenošanas lēmumu (ES) 2018/1113 (izziņots ar dokumenta numuru C(2021) 4325) (Autentisks ir tikai teksts nīderlandiešu un vācu valodā) (Dokuments attiecas uz EEZ)

25.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 226/34
               
            
         KOMISIJAS ĪSTENOŠANAS LĒMUMS (ES) 2021/1036
         (2021. gada 22. jūnijs),
         ar ko attiecībā uz tādas atļaujas turētāju un tā pārstāvi Savienībā, kura dod tiesības laist tirgū no ģenētiski modificētām cukurbietēm H7-1 ražotus produktus, groza Īstenošanas lēmumu (ES) 2018/1113
         
            
               (izziņots ar dokumenta numuru C(2021) 4325)
            
         
         (Autentisks ir tikai teksts nīderlandiešu un vācu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1829/2003 (2003. gada 22. septembris) par ģenētiski modificētu pārtiku un barību (1) un jo īpaši tās 9. panta 2. punktu un 21. panta 2. punktu,
         tā kā:
         
                     (1)
                  
                  
                     Uzņēmums Bayer Agriculture BVBA, kas atrodas Beļģijā, attiecībā uz atļauju, kura saskaņā ar Komisijas Īstenošanas lēmumu (ES) 2018/1113 (2) ļauj laist tirgū no ģenētiski modificētām cukurbietēm H7-1 ražotus produktus, Savienībā pārstāv Amerikas Savienoto Valstu uzņēmumu Monsanto Company. Vācijas uzņēmums KWS SAAT SE ir ar minēto īstenošanas lēmumu atļauto ģenētiski modificēto cukurbiešu H7-1 atļaujas turētājs.
                  
               
                     (2)
                  
                  
                     2020. gada 28. jūlija vēstulē uzņēmums Bayer Agriculture BVBA informēja Komisiju, ka no 2020. gada 1. augusta tas maina juridisko formu, kā arī nosaukumu uz Bayer Agriculture BV.
                  
               
                     (3)
                  
                  
                     2020. gada 28. jūlija vēstulē uzņēmums Bayer Agriculture BVBA informēja Komisiju, ka no 2020. gada 1. augusta uzņēmums Monsanto Company maina juridisko formu un nosaukumu uz Bayer CropScience LP.
                  
               
                     (4)
                  
                  
                     Prasītās izmaiņas ir tikai administratīva rakstura, tāpēc no jauna novērtēt attiecīgos produktus nav vajadzīgs.
                  
               
                     (5)
                  
                  
                     2020. gada 10. augusta vēstulē Komisija informēja KWS SAAT SE par pieprasītajām izmaiņām. 2020. gada 9. decembra vēstulē KWS SAAT SE informēja Komisiju, ka piekrīt ierosinātajiem grozījumiem.
                  
               
                     (6)
                  
                  
                     Tāpēc Īstenošanas lēmums (ES) 2018/1113 būtu attiecīgi jāgroza.
                  
               
                     (7)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Grozījumi Īstenošanas lēmumā (ES) 2018/1113
            Īstenošanas lēmumu (ES) 2018/1113 groza šādi:
            
                        1)
                     
                     
                        6. panta 1. punkta b) apakšpunktu aizstāj ar šādu:
                        
                                    “b)
                                 
                                 
                                    
                                       Bayer CropScience LP, ko Savienībā pārstāv Bayer Agriculture BV.”;
                                 
                              
                  
                        2)
                     
                     
                        8. panta b) punktu aizstāj ar šādu:
                        
                                    “b)
                                 
                                 
                                    
                                       Bayer CropScience LP, 800 N, Lindbergh Boulevard, St. Louis, Missouri 63167, Amerikas Savienotajās Valstīs, ko Savienībā pārstāv Bayer Agriculture BV, Scheldelaan 460, 2040 Antwerp, Beļģijā.”;
                                 
                              
                  
                        3)
                     
                     
                        pielikuma a) punktu aizstāj ar šādu:
                        
                                    “a)
                                 
                                 
                                    Pieteikuma iesniedzēji un atļaujas turētāji:
                                    Nosaukums: KWS SAAT SE
                                    
                                    Adrese: Grimsehlstrasse 31, 37574 Einbeck, Vācija
                                    un
                                    Nosaukums: Bayer CropScience LP
                                    
                                    Adrese: 800 N, Lindbergh Boulevard, St. Louis, Missouri 63167, Amerikas Savienotās Valstis
                                    Pārstāvis Savienībā: Bayer Agriculture BV, Scheldelaan 460, 2040 Antwerp, Beļģija.”
                                 
                              
                  
         
            2. pants
            Adresāti
            Šis lēmums ir adresēts:
            
                        a)
                     
                     
                        
                           KWS SAAT SE, Grimsehlstrasse 31, 37574 Einbeck, Vācijā; un
                     
                  
                        b)
                     
                     
                        
                           Bayer CropScience LP, 800 N, Lindbergh Boulevard, St. Louis, Missouri 63167, Amerikas Savienotajās Valstīs, ko Savienībā pārstāv Bayer Agriculture BV, Scheldelaan 460, 2040 Antwerp, Beļģijā.
                     
                  
         
            Briselē, 2021. gada 22. jūnijā
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 268, 18.10.2003., 1. lpp.
         
         
            (2)  Komisijas Īstenošanas lēmums (ES) 2018/1113 (2018. gada 3. augusts), ar ko atbilstīgi Eiropas Parlamenta un Padomes Regulai (EK) Nr. 1829/2003 atjauno atļauju laist tirgū pārtiku un lopbarību, kas ražota no ģenētiski modificētām cukurbietēm H7-1 (KM-ØØØH71-4) (OV L 203, 10.8.2018., 32. lpp.).